La seva tasca com a decorativista va ser molt extensa: va pintar plafons decoratius per diversos edificis, va projectar mobles, gerros, plats llums. Va dissenyar banderes, vidrieres, peces d'orfebreria, a més de la il·lustració de la qual ja n'hem parlat. El primer encàrrec que es coneix va ser la decoració de la casa del poeta Jacint Torres i Rayetó el 1884. Riquer també va decorar altres interiors de cases. El 1888 va rebre l'encàrrec de decorar l'Hotel Internacional –que va dur a terme amb Joan Llimona i Dionís Baixeras-, i el Restaurant del Parc de l'Exposició Universal de Barcelona.